પોતપોતાના ઘરે આવી બંને પોતાના રૂમમાં ગયા અને એકબીજા વિષે વિચારતાં રહયાં. નિલય છત પર તાકતો પડ્યો હતો. તેને ઊંઘ નહોતી આવતી. એક તરફ એના સામું જોઈને મીઠું મુસ્કુરાતી અનુષા યાદ આવતી હતી અને બીજી તરફ એ અનુષાની ચંચળતા પોતાના કારણે ગંભીરતામાં ફેરવાઈ ગઈ હોય એવું લાગતું હતું. ખબર નહિ કેમ, પણ આજકાલ એ દરેક વસ્તુને પોતાના પોલિયો સાથે જોડી રહ્યો હતો… એને નફરત થઇ આવી; “ હટ, આ તો એની દયા છે, એ મને કોઈ દિવસ પ્રેમ નહિ કર;” સ્કુટીવાળી ઓફર એના મગજમાં હથોડા મારતી હતી. એક વિચાર આવી ગયો, ફોન ઉપાડ્યો અને whatsapp ની ડૉક્ટર આરાધના સાથેની chat window ખોલી અને ટાઈપ કરવા જતો હતો, ’I need u’ પણ ઉપર એમનો ‘congratulation’ નો મેસેજ જોઈ એણે ફોનને સાઈડમાં પટકી દીધો.